Boer vermoor, vrou met panga aangeval | Maroela Media
Lees ook: Groot Marico-plaasmoord: Kleinkind was ook in huis
Brig. Thulani Ngubane, woordvoerder van die polisie, sê drie verdagtes het die egpaar se huis deur 'n badkamervenster binnegekom. Die verdagtes is na die egpaar se slaapkamer waar hulle die boer doodgeskiet het en sy vrou met 'n panga teen haar voorkop gekap het. Die boer is op die toneel dood terwyl sy vrou na 'n nabygeleë hospital vervoer is vir behandeling. Sy is reeds ontslaan.
Ngubane sê die verdagte het met R260 000, 'n skootrekenaar, 'n 9mm-pistool en die boer se wit Mazda-dubbelkajuitbakkie gevlug. Die bakkie is later 'n paar kilometer van die plaas af gevind. Die verdagtes is steeds soek en die polisie ondersoek 'n saak van moord, poging tot moord en huisroof.
Nic du Plooy · 5 jare gelede
Ons wette is pro-misdadiger. Jy word absoluut verbied om teenoor 'n inbreker op te tree of betreder op te tree, terwyl hulle aan geen wet gehoor gee nie. Jy kan alleenlik optree op die laaste nippertjie voordat jou lewe geneem word. Dis die rede vir die epidemie van huisrooftogte. Daarby is duisende wapens van huiseienaars gekonfiskeer deur die regering se veldtog om huiseienaars te ontwapen wat dit huisroof makliker maak vir misdadigers. Ons het strenger wetgewing en die doodstraf nodig om eerbied vir lewe af te dwing in hierdie wettelose land van ons.